Diari Oficial de la Generalitat Valenciana


Sumari del DOGV 4267, del 10-06-2002 (2002/6048)

INSTRUCCIONS de 28 de maig de 2002, de la Direcció General d'Ordenació i Innovació Educativa i Política Lingüística, sobre la convocatòria i realització de les proves d'accés als cicles formatius de grau mitjà i al grau superior dels ensenyaments d'arts plàstiques i disseny per al curs 2002-2003 per als qui no tenen els requisits acadèmics establits.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4267

Data del DOGV
:   10-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6048


Data del document
:   28-05-2002

Organisme emissor
:   Conselleria de Cultura i Educació

Tipus de document
:   Instrucció

Descriptors 

:   * ensenyament professional
    * accés a l'educació
    * formació professional
    * educació artística
    * examen

INSTRUCCIONS de 28 de maig de 2002, de la Direcció General d'Ordenació i Innovació Educativa i Política Lingüística, sobre la convocatòria i realització de les proves d'accés als cicles formatius de grau mitjà i al grau superior dels ensenyaments d'arts plàstiques i disseny per al curs 2002-2003 per als qui no tenen els requisits acadèmics establits. [2002/X6048]
  
L'Orde d'11 de gener de 1996 (BOE del 17) establix les normes que han de regir la prova d'accés als cicles formatius de grau mitjà i al grau superior dels ensenyaments d'Arts Plàstiques i Disseny per als qui no complisquen els requisits acadèmics establits amb caràcter general per a cursar els cicles formatius dels dits ensenyaments.
  
En aplicació de la dita norma esta Direcció General ha resolt dictar les següents instruccions:
  
Primera. Convocatòria de les proves
  
1. Les direccions territorials de Cultura i Educació faran publica la convocatòria de les proves a què es referix l'Orde d'11 de gener de 1996 (BOE de 17.1.96), per la qual es disposen les normes que han de regir la prova d'accés al grau mitjà i al grau superior dels ensenyaments d'Arts Plàstiques i Disseny per als qui no complisquen els requisits acadèmics establits.
  
2. Les proves es faran en els centres docents que determine cada director territorial de Cultura i Educació.
  
3. Les dates per a les proves seran les que consten en el calendari de l'annex I de les presents Instruccions, que afectaran per igual a tots els centres docents convocadors.
  
Segona. Formalització d'inscripcions
  
1. Per a la formalització de les sol·licituds d'inscripció, els centres docents designats per a la realització de les proves facilitaran als interessats el model que s'adjunta com a annex II de les presents Instruccions. Una vegada omplits els dits impresos, s'entregaran a les oficines de Secretaria del respectiu centre docent, junt amb la documentació que, si s'escau, siga necessària per a l'acreditació de les dades al·legades. Una còpia segellada i numerada serà tornada a l'interessat.
  
2. La sol·licitud d'inscripció serà única per a cada grau, independentment dels estudis que desitge realitzar posteriorment l'interessat.
  
3. Al final del període establit per a la formalització de les inscripcions, la Secretaria de cada centre docent publicarà una relació diferenciada per a cada grau dels sol·licitants de la prova d'accés admesos i, si s'escau, dels exclosos, amb indicació de les causes.
  
4. En el moment de realitzar la prova, els interessats hauran de presentar davant la Comissió Avaluadora el seu document nacional d'identitat i la còpia de la sol·licitud d'inscripció.
  
Tercera. Comissió Avaluadora
  
1. Cada Comissió Avaluadora de les proves d'accés al grau mitjà al grau superior d'Arts Plàstiques i Disseny estarà integrada pels següents membres:
  
- President: l'inspector d'Educació o director de l'Escola d'Art que designe la Direcció Territorial de Cultura i Educació.
  
- Vocals: dos funcionaris del Cos de Professors d'Arts Plàstiques i Disseny i dos funcionaris del Cos de Professors d'Educació Secundària, designats pel director Territorial de Cultura i Educació.
  
2. El president de la Comissió Avaluadora podrà designar quants assessors siguen precisos en funció del nombre d'aspirants inscrits.
  
3. Les Comissions Avaluadores concretaran el contingut de les proves, així com els criteris d'avaluació, prenent com a referència la descripció que dels mateix s'indica en el document que s'acompanya a les presents instruccions com a annex III.
  
Quarta. Acta d'avaluació
  
1.Al final de la realització de les proves, la Comissió Avaluadora omplira les actes d'avaluació, el model de les quals figura com a annex IV de les presents instruccions, que hauran de ser firmades per tots els components de la dita comissió. La qualificació s'expressarà en termes numèrics entre 1 i 10. Còpia de dites actes es remetrà a les diferents Escoles d'Art perquè procedisquen a la seua màxima difusió.
  
2. Així mateix, el secretari del centre docent on es realitzen les proves publicarà les actes en el tauler d'anuncis i entregarà als qui les superen el document acreditatiu, el model del qual s'acompanya com a annex V de les presents instruccions.
  
3. Els qui superen esta prova i desitgen cursar algun cicle formatiu d'Arts Plàstiques i Disseny, hauran d'omplir la corresponent preinscripció a l'Escola d'Art o centre docent autoritzat pel qual hagen optat, en els terminis establits en el calendari de l'annex I, i hauran d'adjuntar a la sol·licitud el document acreditatiu a què es referix el número anterior.
  
Cinc. Actuacions anteriors a la realització de les proves
  
a) El nomenament del membres de cada Comissió es farà durant els primers sis dies naturals de setembre. La Direcció Territorial de Cultura i Educació enviarà el nomenament dels vocals i dels seus suplents als seus centres docents de destinació, el director o directora dels quals ho comunicarà immediatament als interessats.
  
b) La composició de cada Comissió, i la relació dels membres suplents- els quals actuaran si fa al cas- es publicarà en el centre docent abans de l'inici de les proves.
  
c) Durant els dies 6 al 9 de setembre les Comissions i els seus assessors, si n'hi ha, es reuniran per a preparar el contingut de totes les proves, que s'iniciaran el dia 10 segons l'horari que consta en el calendari d'actuacions.
  
Sis. Aplicació
  
Les Direccions Territorials de Cultura i Educació disposaran el que calga per a la correcta aplicació de les presents instruccions.
  
València, 28 de maig 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX III
  
1) Prova d'accés als cicles formatius de grau mitja dels ensenyaments d'arts plàstiques i disseny.
  
La prova d'accés constarà de 2 parts:
  
Primera part
  
A) Desenrotllament per escrit, durant el temps màxim d'una hora, de les qüestions que es formulen sobre Llengua Castellana a partir d'un text escrit.
  
En l'exercici es valorarà la maduresa i el nivell de coneixements sobre l'àrea, pròpia del currículum de l'Educació Secundària Obligatòria.
  
B) Desenrotllament per escrit, durant un temps màxim d'una hora, de les qüestions que es formulen referides a continguts socioculturals.
  
En l'exercici es valorarà la maduresa i el nivell de coneixements referits a les Ciències Socials, Ciències de la Naturalesa i Tecnologia de les corresponents àrees del currículum de l'Educació Secundària Obligatòria.
  
Segona part
  
Realització, durant un temps màxim de tres hores, d'un exercici compositiu de lliure interpretació i tècnica, basat en el model proposat.
  
En l'exercici es valorarà la sensibilitat artística i la creativitat de l'aspirant.
  
2) Prova d'accés als cicles formatius de grau superior dels ensenyaments d'arts plàstiques i disseny.
  
La prova d'accés constarà de 2 parts:
  
Primera part
  
A) Versarà sobre les matèries comunes del Batxillerat: a) Llengua Castellana i Literatura, b) Filosofia, c) Història, d) Llengües estrangeres. L'alumne seleccionarà tres de les matèries i desenrotllarà per escrit una qüestió entre quatre que li hagen sigut proposades, de cada una de les tres triades. El temps màxim per a realitzar l'exercici serà de tres hores.
  
En l'exercici es valorarà el grau de maduresa de l'aspirant pel que fa a la correcta comprensió de conceptes, la utilització del llenguatge i la capacitat d'anàlisi i de síntesi.
  
Segona part
  
A) Versarà sobre l'anàlisi de les qüestions que es formulen sobre Història de l'Art, a partir d'un text escrit i/o la documentació gràfica o audiovisual que es facilite. El temps màxim per a realitzar l'exercici serà d'una hora.
  
En l'exercici es valorarà la maduresa, i el nivell de coneixements i la sensibilitat davant les creacions artístiques i funcionals.
  
B) Realització, durant un temps màxim de quatre hores, d'un exercici compositiu de lliure interpretació i tècnica, basat en un model seleccionat segons el criteri de la Comissió Evaluadora.